Shariff Dol

Shariff Dol Asnawi (1926 – 27 April 1979) ialah seorang pelakon filem hitam-putih Melayu pada zaman kegemilangan filem Melayu di Singapura pada 1950an dan 1960an, sebahagian besarnya bersama Malay Film Productions atau MFP.

"Shariff Dol, Samseng Kampung Dusun" (tagline yang disebut orang hingga ke hari ini), begitulah terkesannya watak samseng yang dibawa oleh Shariff Dol dalam filem Seniman Bujang Lapok arahan P. Ramlee pada tahun 1961.

Kerjaya
Shariff ialah generasi zaman emas Shaw Brothers Ltd. di Studio Jalan Ampas, Singapura atau lebih dikenali sebagai Malay Film Productions Ltd iaitu sezaman dengan pelakon handalan yang lain seperti P. Ramlee, S. Roomai Noor, Tan Sri Jins Shamsuddin, Datuk Haji Jamil Sulong, Datuk Aziz Sattar, S. Shamsuddin, Haji Mahadi, A. R. Tompel, M. Zain, Nordin Ahmad, Yusof Latiff, Osman Gumanti, Ibrahim Pendek, S. Kadarisman, Omar Rojik, Dato' Ahmad Mahmud, Aziz Jaafar, Salleh Kamil, Kemat Hassan, H. M. Busra, dan Omar Suwita. 

Shariff Dol telah membintangi lebih dari sepuluh buah filem antara filem yang telah mengangkat nama beliau ialah filem Lela Manja, Seniman Bujang Lapok, Semerah Padi, Jefri Zain - Gerak Kilat, Pendekar Bujang Lapok, Ali Baba Bujang Lapok dan Si Tanggang. Kebanyakkan watak yang dibawa oleh beliau adalah berupa antagonis, seperti samseng, penjahat dan seumpamanya.

Kematian
Shariff Dol meninggal dunia diusia 53 tahun pada hari Jumaat, 27 April 1979 akibat komplikasi pelbagai jenis penyakit yang dihidapinya. Beliau menghembuskan nafas terakhir di Hospital Besar Singapura, beliau dimasukkan ke hospital berkenaan selepas mengadu demam dan cirit-birit. Shariff Dol meninggalkan seorang isteri, Alimah Ahmad dan 10 orang anak, jenazah beliau disemadikan di Pusara Aman, Singapura.

Filemografi

Filem

Rujukan

Pautan luar 
 

Kelahiran 1926
Kematian 1979
Pelakon lelaki Singapura
Orang Singapura berketurunan Melayu
Muslim Singapura
Orang dari Singapura
Warga Studio Jalan Ampas